Shavkat Mirziyoev Nur-Sulton shahridagi "Vatan himoyachilari” monumentiga gul qo`ydi (foto)

O`zbekiston Respublikasi Prezidenti Shavkat Mirziyoev 6 dekabr kuni Nur-Sulton shahridagi "Otan korg`aushilar" ("Vatan himoyachilari”) monumentiga gul qo`ydi. 
Ushbu yodgorlik Ikkinchi jahon urushida halok bo`lgan qozog`istonlik jangchilar xotirasiga bag`ishlab bunyod etilgan. Uning balandligi 37 metr. Monument markazida Vatan timsoli - ona tasvirlangan.
Xorijiy davlatlar rahbarlari bu yodgorlikka gul qo`yib, Qozog`iston xalqiga hurmat-ehtiromini bildiradilar.